Ukwakhiwa

Ukwakhiwa Kwendlu
Ukwakhiwa kwendlu kuyinqubo ehlelekile edinga ukuhlela kahle, ulwazi lobunjiniyela, kanye nokulandela imithetho kahulumeni. Indlu ayakhiwa nje ngokubeka izitini phezu kwezitini, kodwa kudingeka izigaba eziningana kusukela ekuhleleni kuze kube sekuphothulweni kwayo. Le athikili ichaza izigaba ezisemqoka ekwakhiweni kwendlu.

Isinyathelo sokuqala ukuhlela nokuklama indlu. Lapha umnikazi wendlu usebenzisana nochwepheshe njengomdwebi wezindlu ` noma unjiniyela ukuze kwakhiwe ipulani lendlu. Ipulani libonisa ubukhulu bendlu, inani lamakamelo, izindlu zangasese, ikhishi, kanye nezinye izingxenye.Kubalulekile ukuthi ipulani lihambisane nemithetho kamasipala kanye nemigomo yokwakha esebenza endaweni.Ngaphambi kokuqala ukwakha, kudingeka kutholakale imvume yokwakha kumasipala.Ngemva kokuthola imvume, indawo iyahlolwa futhi ilungiswe. Lokhu kungafaka:Ukuhlanza indawo (ukususa izihlahla noma imfucumfucu),Ukulinganisa umhlaba kanye ukuhlola uhlobo lomhlabathi.Ukuhlolwa komhlabathi kubalulekile ukuze kuqinisekiswe ukuthi uzokwazi yini ukweseka isisindo sendlu ngaphandle kokudilika noma ukuqhekeka.[2]

Isisekelo siyisisekelo sendlu yonke. Uma singaqinile indlu ingaqhekeka noma iwe.Kumba umgodi ngokobukhulu obubekwe epulanini, kufakwe insimbi yokuqinisa  bese kuthululwa ukhonkolo .Izinhlobo zezisisekelo zingafaka:Strip foundation,  Raft foundation  kanye nePile foundation (ezindaweni ezinomhlabathi obuthakathaka).Ngemva kokoma kwesisekelo kuqala ukwakhiwa kwezindonga.Izinto ezivamile ezisetshenziswa zifaka:Izitini Amabhulokhi ,izindonga zakhiwa ngokulandela ipulani kushiywe izikhala zamafasitela neminyango. Udaka lusetshenziswa ukubopha izitini ndawonye.Uphahla luvikela indlu emvuleni, elangeni, nasemoyeni. Inqubo ifaka:Ukwakhiwa kohlaka lwophahla, ukufakwa kwamashidi ensimbi noma amathayela . Uphahla kufanele lufakwe kahle ukuze kungangeni amanzi.

Ngaphambi kokuthi izindonga zivalwe ngokuphelele, kufakwa izintambo zikagesi ,amapayipi amanzi ,amapayipi endle lokhu kwenziwa ochwepheshe abaqeqeshiwe ukuze kuqinisekiswe ukuphepha nokusebenza kahle.Ukufaka upulasitela ezindongeni ,ukupenda,ukufaka amathayela phansi,ukufaka iminyango namafasitela,ukufaka izinto zangaphakathi njengekhishi namakhabethe lapho konke sekuphothuliwe.Indlu ihlolwa ukuze kuqinisekiswe ukuthi ihlangabezana nezinga elidingekayo. ngakh ke ukwakhiwa kwendlu kuyinqubo edinga ukuhlela kahle, ukulandela imithetho kanye nokusebenzisa izinto ezisezingeni.

 Izinkomba